สวัสดีค่ะ คือหนูโดนแมวข่วนค่ะ ประมาณ 1 อาทิตย์แล้ว เป็นแมวเลี้ยงที่บ้านค่ะ เจ้าของบอกกำลังจะฉีดยา แต่หนูโดนข่วนก่อน แผลประมาณ 1 เซนที่นิ้วก้อยข้างขวาค่ะ ไม่ลึกมาก สาเหตุที่โดนข่วนเพราะหนูไปแหย่มันค่ะเลยโดนข่วน แบบนี้ต้องฉีดวัคซีนป้องกันพิษสุนัขบ้ามั้ยคะซึ่งหนูเคยฉีดไปเมื่อประมาณ3-4ปีก่อน ส่วนบาดทะยักเมื่อปีแล้วค่ะ ขอบคุณล่วงหน้าค่ะ
สวัสดีค่ะ การโดนแมวข่วนจนเป็นแผลที่มีเลือดออก ย่อมเสี่ยงต่อการติดเชื้อพิษสุนัขบ้า อย่างไรก็ตาม หากผ่านมา 1 สัปดาห์แล้ว แมวยังคงมีชีวิตอยู่ ไม่ตาย ไม่หายไปไหน แสดงว่าแมวไม่ได้เป็นโรคพิษสุนัขบ้าในวันที่ข่วน และ ก็จะไม่ติดโรคพิษสุนัขบ้าค่ะ ดังนั้นจึงไม่จำเป็นต้องไปฉีดวัคซีนพิษสุนัขบ้ากระตุ้นเพิ่มอีกค่ะสำหรับบาดทะยัก หากเคยได้รับการฉีดวัคซีนครบในสมัยเด็ก (ซึ่งจะเป็นการฉีดวัคซีนรวมโรคคอตีบ-ไอกรน-บาดทะยัก) และได้ฉีดกระตุ้นไปเมื่อปีที่แล้ว ไม่จำเป็นต้องไปฉีดกระตุ้นอีกค่ะ